
Pred­kla­da­júc týmto našej ve­rej­nosti tretí diel Sváka Ragana z Brezovej, prosím milé či­ta­teľky a či­ta­te­ľov, aby jed­not­livé slová a vety, citované aj v tomto diele v nárečí bre­zov­skom – vy­slo­vo­vali “po bre­zov­sky”, čiže úplne tvrdo.

Pô­vodca.


Zo svákovskej a k tejto patriacej korešpondencie.

I.

K No­vému roku napísali mi sváčko Ragan z Brezovej túto „gra­tu­lan­ciu“:

Po šetkých tých kár­mí­nách, alebožto žra­ní­cách po slo­ven­sky povedané, keré sme ve zdraví užili a ani jednu ne­vrá­teli, po múdrém uvážení a ros­vá­žení z moju starú, roshodél som sa spomenút si aj na vás, vy oný, čo ste – viselec jeden a poslat vám tento hla vinš:

Nech vás teda Hospodin opatruje, vystríhá od šetkého zlého a stále vytrvale z manželku aj z dýtkámi. Nech vám dá krá­lov­stvo v Albánii, lebo keby vám ho dál v nebesách, mohli by ste sa podobní viselci viacerí tam stretnút, povadit sa a darmo by mal s vami svätý Peter ostudu.

Ked vám toto všecko vínšujem a prajem, ozna­mu­jem, že teda v našiej Brehovej ščil neni ništ nového, nemám vám o čom takém písat, lebo je už taká, jako ked skapína kôn, kerý ešče semtam hodí hnátom. Smutno-neveselo je u nás bou­pri­sám, jako po re­vo­lú­cii, až na tý kar­min­ská, kerých je už vac, jako treba. Na šetky sa mosí človek dostavít, kde ho zavolajú, jest mosí jak sa patrí (ja som veru jedél aj za vás, možno sa vám sči­kú­talo) a to sa vie, že brav­čo­vina sa nezapíja vodu, ale vínom, aby si ne­mys­lela, že ju psisko jedlo.

A richtik! Vinšujem vám do roka proroka. Amen.

Sa­muel Ragan, z manželku dýtkámi.


II.

Na Brezovej kaž­do­ročne vy­dr­žia­vajú spo­mien­kové sláv­nosti na pamäť nášho bo­ha­tiera, generála dr.Milana R. Šte­fá­nika, ktorý odpočíva na vysokom Bradle. Bola taká slávnosť aj lanského roku, pekne sa vydarila. Počasie bolo ako na ob­jed­na­nie, pekné národa sa zišlo zo všetkých strán mnoho. Zišli sa známi z blízka i ďaleka, spo­mí­nali sa aj ne­prí­tomní, ktorých aká­koľ­vek príčina hatila v osobnej účasti na týchto sláv­nos­tiach. Pri tejto prí­le­ži­tosti spo­me­nuli si sváčko aj na mňa do­pis­ni­cou tohoto obsahu:

…ča­kali sme, že prídete na ne­skaj­šie Šte­fá­ni­kové sláv­nosti. Vzdajte chválu Hos­po­dinu, že ste ostali desi tam, na druhém konci re­pub­liky. Očujte, vy viselec de­len­jaký: Dneskaj bol by som vás istotne namočél do zoly pre tú novú knihu, čo ste zas o mne, o mojej starej, aj o mojém šimlovi napísali. Máte ale ščastie z pekla!

Jako ste sa len opo­vá­želi zas o mne knihu napísat a mne doma, v cirkvi, obci aj v okrese ostudu narobit,– šak sa nebudem môct podívat ani hen sa Nádaš?! Tolké pesstvá o mne napísat! Nále, nále!

A čo vy už šetko mosíte o mne vedet? A ked to aj viete, mosíte to ozaj do sveta šetko vykrámit? Do vás to len bożevečný učél? A ten Daniš Pažický, na­kla­da­tel už nemá ništ múd­rej­šieho na práci, len tlačit vaše spisy o mne? Ten viselec! Šak veru, ste mi vy obidva fajn futierka, ste mi vy hyd! Ej ste, bohuoccu prisám, len by vás patrelo poriadne do zoly namočit, denne ze tri rázy! Dajte si pozor, lebo ked ja chytím brko do ruky a začnem ja vás opisovat, vy ešče raz viselec jakýsik, odpadne vám chut, aby ste ma takto ro­zná­šali svetom a re­pub­liku. Kdo čítáš, rozumej! Bez pozdravu.

Sa­muel Ragan z manželku dýtkámi na Brezovej p./B.


III.

Po vydaní II. diela sváčka Ragana došla mi z Brezovej do­pis­nica zo dňa 1. januára 1930. tohoto obsahu:

Pane Šándor! Dopočula som sa, že vydávate znovu knižku o Bre­zo­va­noch. Prosím Vás preto, aby Ste tam moje meno na žiaden pád nedávali, poneváč ja som stará osoba a mne by to tažko padalo, ked by som mala byt zlah­čo­vaná. Máte tu dost mladých, kerí sú Vám vekom rovní. S úctu Judita Osuská. 

Toto "heglo" mnou náležite. Ak by to nebodaj strynká Osuských boli a na mňa sa hnevali?! Radšej nie! Nebol som si istým. Na Brezovej a na okolí je vari každá druhá žena Juda, nevedel som, že ozaj, aké je im krstné meno. Pamätám sa dobre na strynkú. Keď sme v novembri 1918. obsadili čsl. vojskom Brezovú aj som bol u nich na poklone, práve sušili futro pod bránou. Aj potom som ich vídaval v Bra­ti­slave i na Brezovej, ale nevedel som si spomenúť, ako ich kedysi krstili.

Napísal som jednému z mojich bre­zov­ských pria­te­ľov, aby mi oznámil, jako len bo­že­večný strynku Osuských po­krs­tili a či sú to oni, alebo kto? Abych reku neurazél! A môj priateľ mi napísal 10. januára 1930. list tohoto obsahu:

Ked ta ti­síc­rázy po­zdra­vu­jem a od Pánaboha šecko dobré ti vinšujem a prajem, dávam ti na vedomie, že sme chvala Pánubohu zdraví, kerého zdravia aj tebe vin­šu­jeme a na známosť ti dávam já, jako otec rodiny tejto, že tá tetička, čos sa po nich pytál, jako teda Judita Osuská – sú veru manku toho našjeho oného… Šak to dnes človek ani nevie jako povedať, ked ždycky jakýchsi čertov-diablov vymyslí tento hrbatý svet… no, ten, čo je to v tej Francii, ale nie farmárom, abys si nemyslél, ale desik v tom hlavném meste… Ja, v Paríži, že je jakýmsik velikým pánom, vaším, jak u nás richtár,– no šak ty už budeš vedet, jakým von je, ked si ve svete a obracáš sa na tej zas… hop, – len tak, že som sa ne­po­mý­lél. Nuž to už máš tak, prítelko, ked je človek na to zvyknutý. Opýta sa niekdo, čo robíš? Povieš mu hento, čo som to scel napísať a my to už máme v každej mezierke a človek si tak na to navykne. Už u vás, vy to ani za rok nevidíte, lebo som čosik, jako za takú mezierku vidél hen v Pre­šporku, fčil tomu hovoria Bra­ti­slava, a to taký por­ci­ná­rový hrotek bielý a to, že je na to. Bože drahý! Že Vás Pánbo netresce za már­no­trat­níc­tvo?! Kdo to len kedysi videl do takých pekných por­ci­ná­ro­vých hrotkôv to robit a ešče, že že sa ne­han­bíte to v dome robit?! Ale naj­lep­šie, ked sa človek o také hlúposti a már­no­trat­nosti nestará, lebo by sa zmyšél.

A oné: Sváčko ta nechali po­zdra­vo­vat na sto­ti­síc­rázy. Opýtáš sa, a že čo ešče. Nuž poviem ti a či napíšem, že ešče ta nechali po­zdra­vo­vat a ked sa to bude opakovát, nuž potom ti to už mosím pre­zra­dit, že šak ta nechali po­zdra­vo­vat sto­ti­síc­rázy a tolko rázy mal bych ti teda ich pozdrav opakovat, ked ho scem akurátne vyrídit.

Bol som u nich tot kedysik. Ne­pri­šiel som veru v ščaslívú dobu. Sváko boli jakýsik rozk­va­sený. Tomu sa netreba divit! V tú dobu úradníci dô­chod­ko­vej kontroly po­pi­so­vali práve byty po Brezovej a ešče čosik. Prosím ta: Kdo má z týchto osoh? Prv sme štajramt volali danovým úradom, fčil je to berný úrad,– čert, alebo dábel, peši alebo 5a vozom – šecko jedno.

Sváčko ma po kres­tan­sky pri­ví­tali a pýtali sa za čerstva, že čo som prišiel a čo scem? Reku, prišiel som vás sváčko pozret, jako býváte? Už som dávno u vás nebol. Tak trochu som aj zvedavý, jako fčil vlažíte futierko…

Sváčko sa vy­tra­tili jako gáfer. Išli čosi robit do komory. Zavolali Kristínu a pri­ká­zali jej, aby mi to teda ukázala, lebo oni nemajú kedy ondiet sa s takými od­kun­desy. Motál som sa tam motál a na to prišiel Sčefán Durkéch a pýtal sa sváčka, že čo robia, ked ich ešče dnes nevidel u Tvarôžku? A sváko vravia:

– Ná, hen­ten rondoš sce vedet, jaké obraty robíme, nuž mu to ukazujem, ale naj­rad­šiej bych mu ukázal dieru, čo tesár nechál ve stene…

Sváčko, ná šak ja nie som financ, čo na mna gánite?

– Ach tak. Ná a čos to synku hned ne­po­ve­dál? – od­po­ve­dia sváčko ani že sna. Čert, aby sa vyznál ve vás, čím ste kerý.

A ked tí už píšem o našiem sváčkovi, mosím ti uviest, čo zas vy­pa­ra­teli tot nedávno.

Boli na jarmeku aj ze Sčevánom. Koho čert ne­pri­nese, četníkov. A tí jak dravci do nich, hned ich začali vi­zi­tí­ro­vat, či majú licenciu. Nuž Sčeván ju mal, ale sváko nikdy, oni si už ne­na­vyknú na nové poriadky, ale rozum preto ne­stra­teli. Vydávali sa za nosiča Sče­vá­no­vého, čo im aj bolo uverené, teda pre­dá­valo sa na licenciu Sče­vá­novú. Četníci si ich aj s fu­tier­kom teda pred­viedli na četnickú stanicu. Ked už bolo po in­kvi­zí­cii, sváko sa dôverne obrátia ku ve­li­te­lovi čet. stanice a hovoria:

– Ná, pán voch­maj­ster! Oni tu majú takých mladých vatrálôv tých četníkov, čo – vidím – nemajú čo robit a ja som už starý človek. Tá nošisko je veru tažká. Reku, keby nie­ke­rému povedali, aby mi hu zaniesel na štáciu. Šak by sme sa statečne podeleli s plácu.

Túto prosbu sváko pred­niesli takým nevinným spôsobom, že im četníci skutečne aj uverili, ba ešče sa aj od­pro­so­vali, že to dobre nejde, bránia tomu predpisy atd.

– No, teda aspoň trochu teplej polievky, keby ste mi desik v kuchyni našli – hudú sváčko dalej.

Aj to sa im podarelo. S kludom An­gli­čana pred­stie­ra­júc hlúpeho, polievku zedli a s ná­le­ži­tým po­da­ko­vá­ním do bázni božej od­po­rú­ča­júc pánov četníkov do ochrany Vše­mo­hú­ceho odešli aj ze Sčevánom. Ida cestú hundrú si pod nos po­lo­hlasne:

– Nále, sú to len chmu­lo­via; či mi nemohli tú nošu odtehnit?!

Mo­seli potvoru nošu níest, dokál nezašli aspon ze zraku četníkov a vliect na chrbte 60-70 kg a to je trochu moc na človeka, starého pres 60 rokôv. A sváko predsa kšeftu ne­ne­chajú.

A teda oné, jesli ti naozaj náleží vedet, že kdo sú Judita Osuská, nebodaj to budú manka ich syna Sčevána, o kerém som ti hentam vyše už bol napisál, že je velkým pánom desik až v Paríži. Až príde na Brezovú aj sa ho opýtam, že čím tam ozaj je.

Amen. Kýchlo sa mi. Pánboh uslyš!

Už ti nemám čo takého písat, list zavierám a Pánubohu ta porúčám ze slovami Písma: "Znáš smýšlení mé, ó Pane." Tvoj X. 

Zatým som napísal pani Judite Osuskej list, v ktorom som ich ubez­pe­čil, že ako dosiaľ ani jediného Bre­zo­vana, tak ani ich mena po zlom ne­spo­me­niem vo svojom diele. Keď dak­to­rého, hoc aj plným menom uvediem, nemá sa čo hanbiť.


IV.

O nejaký čas po tomto prípade dostal som "za­mi­lo­vaný" list z Brezovej, písaný tou samou rukou, ako pred 5 rokmi ešte do Trnavy, keď som sa chystal napísať prvý diel sváčka Ragana. Písala ho ruka ľavá, usi­lu­júca sa zakryť čím väčšmi pisateľa. List bol stručný:

Ctený Pane! Očúváme, že sa strojíte napísat o nás, Bre­zo­va­noch jakúsik knihu, v kerej bude vy­on­diené, že čo sme a jakí sme. Veznite na vedomie, že jakí sme, takí sme! Jakého ma vidíš, takého ma píš – hovorí sa u nás. Ne­po­ve­reli sme vás, aby ste o nás písali. Teda, ked ste si už aj niečo napísali, pekne si to aj zetrite a teda ništ, celkom ništ o nás, Bre­zo­va­noch nepíšte. Mohlo by sa vám to ne­vy­pla­tit, jako tomu mínáréch Jurovému fuksovi. Ked scete kohosi opísovát, tam máte vašich vr­bov­ských židov, z tých si robte latiny, sta­teč­ných Bre­zo­va­nov nechajte na pokoji! Amen! Vám dobre známi Bre­zo­va­nia.


V.

Čakal som prípadné ďalšie, tohto druhu listy z Brezovej, ale neprišli. Raz na ceste z Košíc do Bra­ti­slavy stavil som sa vo svojom rodisku, vo Vrbovom a zoberúc so sebou p. seniora Julka Bodnára urobili sme si výlet autom na Myjavu, Bukovec a to sa vie, Brezovú sme neobišli. Ani som nestačil dojachať späť do Košíc, už ma tu čakal od toho istého pisateľa (dľa písma súdiac) podobný lístoček, písaný ešte kľu­ka­tej­šie, ako tamten. Tu, hľa jeho doslovný obsah:

– Pán Elo Sándor! Sme vám už dvarázy písali, že by ste v knihe Sváko Ragan z Brezovej, žádným onakvým prímením nepísali. Ve vydanej knize ste sa též do­pus­teli glbatých urážiek nie­ke­rých Bre­zo­va­nov, čo je isté, že sa vám za to odmeníme. Posledne v tých dňoch, ked ste boli na Brezovej aj z farárom a seniorom vr­bov­ským, neskoro nám dali svatko znat, že ste tu. Len nejakých 15 minút prv a nejakú pamiatku by ste si boli iste odniesli. Ej, boli Kris­tu­bo­hu­occu prissám ve­leb­nému!

Ten náš svatko sú taký pecivál, ze šetkým prídu neskoro. Fčil im to nemôžme odpustit, lebo nám ve vás uletel dobrý fták z klietky!

Žia­dame vás, aby ste v tej druhej knize a každej dalšiej, kerú by vám ne­daj­bože napadlo o nás v živote vašiem ešče napísat a do kerej ste si tu zas naz­bie­rali in­for­má­cií – nikdo z nás nebol urazený, ani ináč nejako vy­fi­runc­van­ci­go­vaný. To by sa vám mohlo ne­vy­pla­tit. Ani jedným slovom aby nebol nikdo dotknutý. Jak ste aj ne­daj­bože niečo o nás napísali, pretrite si to ajncvaj! Žiadne posmešné meno, ani žeby bol BreZovan niečo vykonál. Jedným slovom ništ, celkom ništ urá­ža­jú­ceho. Po­sluch­nite našiej rady, čo môžte byt istý, aj pre vás bude dobre. Dúfáme, že nás po­slúch­nete. To hla vám radíme ze srdca. Ked nás ale ne­pos­lúch­nete, radíme vám, aby ste našiej Brezovej vyhýbali. Dobre známi Bre­zo­va­nia.


VI.

V Trnave v so­kol­skom bábkovom divadle chceli pred­viesť sváčka Ragana z Brezovej, a síce povedľa Gašpárka, na miesto strýca Škrholu. Najprv chceli, aby som im daktorú kapitolu zdra­ma­ti­zo­val, potom zas, aby som im dovolil použiť sváč­ko­vej osoby za strýca Škrholu. I napísal som pria­te­ľovi V. H. do Trnavy list asi tohoto obsahu:

… ne­roz­mýš­ľal som dosiaľ o zdra­ma­ti­zo­vaní sváčka a menovite nie pre gaš­pár­kové, bábkové divadlo. Nebolo by to ani tak snadné. Ale nemôžem tiež dovoliť, aby bolo osoby mojho sváčka použitej na miesto strýca Škrholu. Tento je tak trocha ťaž­ko­pádny, dakedy príliš pri­mi­tívny dedinčan, kdežto sváko Ragan majú rozumu i za sto židov a dvesto fiškálov. Ich figúra by sa nehodila do hry. Tu máš príklad:

Oňahdy boli sváčko Ragan aj s ich starkou v Bra­ti­slave. To sa vie, že veru zaváňali bre­zov­ským futrom na všetky svetové strany, nuž niet sa čo čudovať, keď daktorí mladí páni a menovite slečinky s príliš jemnými nosíkami – pod­ch­ví­ľou nosy ohŕňali nad ne­zvyk­lou vôňou. Ráno zasadali v akomsi živ­nos­ten­skom spo­lo­čen­stve, kde sa teda znesie už vše­li­jaké aróma. Zau­jí­ma­vosti k vôli uvediem Ti tu zoznam vý­bor­ní­kov tohoto spo­lo­čen­stva, ktorého členom sú aj náš sváčko:

Lukáš Klufaj, Juro Pa­to­prstý, Paľo Mas­tib­ruch, Vacho Vo­zilh­nuj, Samo Kotrba, Michal Belorit, Juro Kos­tr­batý, Jano Trtol, Matej Obžera, Izidor Šmondrk, Julo Oberf­ranc, Juro Švoňavec, Juro Pišoja, Štefan Fifilína, Štefan Ščislák, Michal Serátor, Tomás Kamas, Ignác Kunda.

Sváčko sa iste nemusia hanbiť na svojich spo­lu­vý­bor­ní­kov, sú to naporad, ako ich mená dobre svedčia – statoční Slováci. Referát o hos­po­dár­skej expan­zi­vite a ze­me­del­skej krízi mal istý pán profesor fi­lo­zo­fie, vo voľnej chvíli tiež do ná­ro­do­hos­po­dár­stva na­bie­ha­júci. Ktosi vraví v po­slu­cháč­stve, že je to jakorieč moc múdry pán, lebo má až dva do­kto­ráty. Začuli to sváčko a vravia si pod nos, ale tak, aby to každý počul:

– Ná, mal som aj ja teliatko, byčka. Dve kravy cecál a predsa bol z neho len vôl…

Nuž, priateľu V., skús zdra­ma­ti­zo­vať vý­šu­ve­dený priebeh tohoto za­sa­da­nia. Nepodarí sa Ti to a preto si Vy ostaňte len pri strýkovi Škr­ho­lovi. Humor, fig­liar­stvo sváčkove ťažko je re­pro­du­ko­vať malým deťom. Zdravo! Tvoj:………


VII.

Na ria­di­teľ­skom papieri istého pe­ňaž­ného ústavu na Brezovej došiel mi list priateľa S. C. datovaný dňa 27. októbra 1930 na­sle­dov­ného obsahu:

…Do­zve­del som sa, že svojho času nahrali ste v Ko­ši­ciach di­va­delné pred­sta­ve­nie "Sváko Ragan z Brezovej" a nakoľko by sme spo­me­nutý kus veľmi radi zahrali aj tu, na Brezovej, do­vo­ľu­jem si Vás týmto požiadať o laskavé zdelenie adresy, kde by sme si mohli vý­šu­ve­dený, di­va­delný kúsok objednať. Ak máte po ruke jedon exemplár tejto di­va­del­nej hry, úctive Vás prosím o do­pos­la­níe tohoto. Oča­ká­va­júc Vašu ct. odpoveď a ďakujúc vopred za Vašu ochotu a lás­ka­vosť porúčam sa Vám v do­ko­na­lej úcte oddaný…

Tón tohoto listu ma prek­va­pil. Takto z Brezovej nezvykli so mnou "svá­kov­sky" ko­reš­pon­do­vať. Autor ani čo by nebol Bre­zo­va­nom, píše ani "horniak," Mar­tin­čan. Aj mäkčene užíva, zaiste chodil o nejakú zimu ďalej do školy, ako prie­merní Bre­zo­va­nía, ktorí píšu ešte i dnes "li­te­rárne správne a mako." A potom zaráža tá kro­mo­by­čajná zdvo­ri­losť, s akou je list " vy­špu­lí­ro­vaný." Či to azda preto, lebo pisateľ chce odo mňa dačo "za piet prstvôv a šiestu dlan," alebo je to už taký "biznis", no­vo­tár­stvo. Spra­vidla – ak nie ano­nym­ným, tak iste po svá­kov­sky hodne za­hro­te­ným listom oblažia ma časom Bre­zo­va­nia.

Uvažoval som, ako sa kde mohol zrodiť chýr o zdra­ma­ti­zo­vaní sváčka Ragana. Však by sa bol patričný dramatik aspoň len bo­že­večný najprv opýtal sváčka, alebo mňa, čo my reku na to, ktorí predsa máme tak blízko ku svákovi a ich strynkej. Nijako som nemohol prísť na koreň tejto správe a preto som napísal pria­te­ľovi S. C. dňa 7. novembra 1930 list tohoto znenia:

Po­tvr­dzu­jem príjem cteného listu vášho z 27. m. m. a ozna­mu­jem, že moje dielo "Sváko Ragan z Brezovej" nebolo dosiaľ zdra­ma­ti­zo­vané, ani sme ho teda nemohli tu hrať. Myslím totiž, že sa dosiaľ ani nik ne­po­kú­šal vec túto zdra­ma­ti­zo­vať; pred­po­kla­dám tiež, že by sa ma taký umelec azda len bol, alebo Sváčka, opýtal, či s tým sú­hla­síme, alebo nie. Tak len mne nič – tebe nič to predsa nejde. Ale oné… Očúvam, že strynká Raganéch ochoreli a polihujú. Boli aj kdesi v Pieš­ťa­noch, aj u jakéhosi doktora, aj sa dali namastiť a predsa im nemoc ne­vy­chodí z krížov a kĺbov. To by ma teda veľmi mrzelo, keby tak ne­daj­bože zavčasu odišli k Ab­ra­há­movi, aniž bych ich ešte raz videl kože predávať vo Vrbovom a kochať sa v ich trhovaní. Viem, že Sváčko veľmi ťažko znášajú nemoc ich starkej, ja spo­lu­cí­tim s nimi a želám strynkej skorého uzdra­ve­nia. Po­zdravte mi ich aj Sváčka na sto­ti­síc­krát. A nech mi Sváčko napíšu, či už dobre predali tú chromú kobolu, čo ju potvoru na Michala kúpili na vr­bov­skom jarmoku od tre­ba­tic­kého cigána, Fera. Porúčam sa Vám s pria­teľ­ským po­zdra­vom…


VIII.

Raz som si z Košíc objednal u sváčka Ragana z Brezovej tri páry dup­lo­viek. Známa vec, že nimi vyrobené duplovky vydržia až do úplného zodrania. Podľa starej zásady "svoj k svojmu" napísal som sváčkoví a požiadal ich, aby sa aj oni pri­dr­žia­vali tejto šľa­chet­nej zásady, keď mi budú kožu účtovať a nerátali mi ju drahšie, ako "druhému židovi". Sváko kožu síce poslali obratom, ale účet nechodil voľákosi. Re­kla­mo­val som ho a po dlhom čakaní dostalo sa mi od sváka tejto odpovedi:

…Ani sa ne­hne­vajte, že som vás tolko tahal na škripec, že som vám nepísál, ani účet neposlál. Vón je hrieš­ni­kom vlastne náš nový pán rechtor, kerý, čo vám tito riadky píšem, už je aj od nás preč, odešiel ani len neviem kde, kdesi na druhú školu. Vón ale bol tu známy jako viselec. Nemôhél som vám poslat účet, lebo sme mali aj trochu roboty ve kšefte, to viete, k sviatkom sa aj kože vac skupuje. Potom též, ked som vám chcel čosi poslat od toho rechtora, nuž mosel som ho shánat po Bradle, lebo bola a je tu dobrá sanica, nuž nemôhél som sa ho zmocnit. Až tot kerýsík den som ho vynuchál, ked letel spátky dolu kopcom na tých… a čo ja viem, jako to tí učení páni tomu neskaj hovoria, že "lyže" bo­že­h­rie­chod­pust. Ja som veru myslel, že mu Pánboh z rozumu pomahá, že snád… , ale čo by som to hovorél!

Až potom, ked už som na jeho dlhých čan­gá­lách vidél jakési fošne, nuž som spraskel rukámi a pýtám sa..., no ale mosél som velice onakvo vyzierat, ked sa mi začal vón rehnit do ksichtu. Teda pýtam sa, lebo som myslél, že viselec spádél niekde do kasne a snád ho potom, jako to bývá – pohoneli a tý lajsne sa mu pri­klin­co­valy na podešve, lebo išiel na tom dolu mestom ani strela a ešče nejakí dva miglanci frčali za ním.

Abych teda do­po­ve­dál, pýtám sa reku: Pán rechtor, čo to reku máte na nohách? A vón mi odpovie, že "lyže”. Myslel som, že mi asnaj ne­ro­zu­mel, lebo mal ruky pri hube a preto som sa ho ešče ráz opýtal, až potom mi to akurátne vy­svet­lél. Teda už som vedél a šecky moje onakvé myš­lienky mi vypudel z hlavy. No, povedám, že jako teda, aby mi už pre vás dal ten obrázek, čo ma bol tot kedysi v jeseni aj se starú pol­to­gra­fo­vál. Videl som, hnietlo to aj jeho, ked som mu aj pohrozél, slúbél, že teda čoskoro mi ten pol­to­graf dá. 

A oné: Našiej Judín Sčeván urobél si jakésik to – bo­že­h­rie­chy­od­pust – rádio. Očúvame v tom dečo, de­len­jaké latiny v tom premelú. Videt, že kerí ludia nemajú čo robit a melú ta­la­fatky. Šak keby moseli celý den tažko robit, neišiel by im rozum po vetre. Mohli by ste aj vy, tam z Košíc niečo povedat do tej potvory, aby sme to aj tu očúvali.

Ešče niečo: Tomu rech­to­rovi vypadlo jakésik písemko z vačku, zbadali sme to, až ked ufu­jaz­dél na tých jeho fošnách dolu mestom. Sčeván náš to opísál, jedno vrátél rech­to­rovi a druhé vám tu pri­klá­dám, jako si u nás a na okolí spievajú dief­čence podla rokôv. Pekne z fu­neb­rála.

Ked je dief­čisko tak do dvacati rokôv, spieva si:"Nic nedbám na ten svět a jeho jmění…"

Medzi 20 a 26 rokom už je sta­rost­li­vej­šia –a často si zanôti: "Kde si múj přemilý… kde Tě hledat budu na kterém místě…"

Od 26 do 35 rokov svojho veku spieva si diefča s citom: "Na Boha se jen spoléhám…"

Ná a ked už má celkom "na kríž krídlá*, to jest, ked je už celkom dospelá, zaspieva si skrúšene: "Můj ženích jest sám Kristus Pán…"

Nuž vidíte viselca! Po čom takému rech­to­ris­kovi rozum chodí? Patrelo by ho už oženit. Neni dobre, ked cirkev volí slo­bod­ných rech­to­rôv, nerobí to dobrotu. Je pravda, že sato vac výhladov majú bre­zofské dief­čence, že sa dostanú, pod čapec, jakože máme dvád­va­cat Bre­zo­va­niek vydatých sa farármi, ale precca. Rechtor by nemal takto písat o dief­čen­coch.

Asnaj viete, že som tot­ke­dy­sik spravél dobrý kšeft! Máme toho roku nepriam tuhé zimy a snahu moc, ludia nevedia s ním čo robit. Začali ho vyvážat na lúky a k potoku. Napísál som teda dúverný list obecnej rade bre­zov­skej, malackej aj senickej, že teda kúpim šetek snach od Brezovej až po Malacky. A čo myslíte, že sa ne­prih­lá­seli? Veru Kristu, sa! Bre­zov­ská obecná rada chcela mi snach predat bajzom, Mavačané špe­ku­lo­vali, že praj, abych sa hned pri­hlá­sél, lebo majú nan desat kupcôv až hen z Bra­ti­slavy. Seničané ukázali sa skupánmi, že oni Bre­zo­va­novi snahu ne­pre­dajú. Ná – dajte si ho usušit – sebe na mysli!

Aj som sa dojednál s os­tat­nými, ked sme mali pod­pi­so­vat kontrakt, hovorím: "Prí­tel­ko­vía, ja kúpim, ale mi ho dodáte v auguste…"

Jako keby bol hrom uderél do obecných tatkov! Jedni videli v tom urážku vr­ch­nosti, tí druhí zas tahanie za nos úradov. No, ale u Tvarôžka, pri mod­ran­ském sme sa vymerili a stali sa zas ka­ma­rádmi.

A teda za tý duplofky, šak čo bych vám mal aj rátat. Ma­lič­kost; zbaví, ked mi pošlete osem­de­sát zla­to­viek, alebo 160 koruniek.

Už vám nemám čo takého písat. Pýtali ste sa ma, že jako sa mám? Ej nú, jako sa môže mat 65 ročný človek. Myslíte si, že to neni tak mnoho? Ba veru je! Pre našu bre­zov­skú ka­ted­rálu je to veru mladý vek, ale pre Bre­zo­vana oc­cip­ris­sám ve­leb­nému, je toho až pres prissám pánubohu.

Ešče vás na sto­ti­síc­krát srdečne po­zdra­vu­jem. Amen.

Sa­muel z manželku z dýtkámi.


Sváko Ragan prichodia do učebníc stredných škôl.

Je potrebné, aby sme aj toto za­zna­me­nali: Pán dr. A. G. lektor Ma­sa­ry­ko­vej uni­ver­zity v Brne, píše autorovi Sváka Ragana do­pis­nicu z 23. marca 1931 na­sle­dovne:

Vá­žený p. řediteli, byl byste, prosím, tak hodný a napsal mi hlavní data ze svého života? Po­tře­buji jich do čítanky pro 3 tř. slov. střed­ních škol, kde jsem otiskl ukázku z Vašeho sváka Ragana (o bre­zov­ských ško­pia­roch). Kdybych smel zneužít Vaši lás­ka­vosti, tedy bych Vás prosil o seznam vašich prací knižně vydaných (datum vydání též). Rád bych si jej porovnal se svým seznamem. O něk­te­rých věcech totiž, když nejsou zrovna vydány v Bra­ti­slavě, nebo v Martině, se někdy dovídám oklikou a s časovým zpož­děním.

V dokonalé úctě oddaný: Dr. A. G.".

Nuž hľa, o sváč­ko­vých vi­se­lec­tvách budú sa už naši malí učiť, len aby si na ne ne­na­vy­kali. Na druhej strane však, bolo by len že­la­teľ­ným, keď by do celého nášho národa prešlo tak trochu bre­zov­skej krve. Ne­ško­dilo by.


Anonymný list z Brezovej vydavateľovi Sváka Ragana

"Ctený pane Pažický, na Myjave.

Ná a nemáte už naozaj ínšíej práce, len s takýmito ta­la­fat­kami sa ondiet? Vyplatí sa vám to? Není škoda marnit papier na takéto latiny?

Da­niško! Radíme vám, aby ste si dali pokoj a nám též, lebo budte istý, že tým len sebe osožíte. Šak uznajte, čo si my susedia máme na seba vy­kri­ko­vat a k tomu ešče aj v knize vyondiet, čo kerý na kerého vieme?! Aj medzí My­jav­cami sú viselci, aj medzi Bre­zo­vanmi sú miglanci; takých nás Pánboh stvorél šetkých. Šak my oné, neideme vy­kri­ko­vat, že čo za ví­se­lec­tvá vy­strá­jajú myjavskí svinkárí a škvar­kári. Dajte aj vy pokoj nám, sta­teč­ným Bre­zo­va­nom!

Po­znali sme my vás, Daniško, už aj po inšiej stránke, ej veru poznali a to po lepšiej. Ked ste vydávali mo­no­gra­fiu Myjavy, z pera hen vr­bov­ského pána seniora Bodnára a jeho spo­lu­pra­cov­ní­kov, medzi ktorými bol aj Brezovan. To bola kniha akurát. V tej ste Bre­zo­va­nôv ne­myd­leli. Aj vieme, že slúžnému ste na cenzuru z "Myjavy" pred­lo­želi inšie a inšie ste vydávali, celkom inšie, začo vás mohli lapaji starého režimu najmenej po roku každého zabásnút. Nnno, teda nemali by ste si pekné renomé kazit vy­dá­va­ním kníh o nás, Bre­zo­va­noch a našich kúskoch. – Lebo veru, ked kerú kapitolu čítáš, či sa ona vzťahuje na sváka Ragana samého, alebo nie, vidí sa v niej každý garbár bre­zov­ský a v duši uvažuje, že kde sú tí zlaté časy, ked von ešče takéto vi­se­lec­tvá a pesstvá vy­strá­jal.

Ra­díme vám s dúverú, ne­vy­dá­vajte Šán­do­rové knihy o svákovi Raganovi! Nech si ich vydá, de chce, bár aj u nie­ke­rého vr­bov­ského, alebo ko­šic­kého žida! Ten ošmek de­len­jaký! Šak nech sa nám len ukáže na Brezovú, podívame sa mu na paty! Ej veru podívame!

Viete, Daniško, my sa podívame na paty aj vám, ked akurát ne­pres­ta­nete!

Z úctú a pria­tel­ským po­zdra­vom: Bre­zo­va­nia.

Na tento list poslal kníh­ku­pec a vy­da­va­teľ Daniel Pažický odkaz na Brezovú asi tohoto znenia:

Milí Pria­te­lia!

Ne­zvyk­nem od­po­ve­dať na anonymné listy a preto posielam odkaz tento po Jurovi Švan­ca­rovi osobne, aby ste vedeli: Vydal som a vydám aj ďalšie diela Šán­do­rove o svákovi Raganovi, lebo ich svet rád číta a mne sa míňajú. Vydám teda aj tretí jeho diel. Keď nechcete, aby vydané toto dielo vyšlo do ve­rej­nosti, zakúpte celý náklad a rozdeľte si ho medzi sebou. To vám odkazuje Daniel Pažický.

A ešte niečo: Keď som dostal Elove Šán­do­rove rukopisy, tak som si pomyslel: „Chlape, keď si sa to nebál na­škria­bať, čo bych sa to ja mal báť vydať?“ Nuž toto povedzte každému, koho mrzí sváčkova história.


Novšie ukážky zo svákovskej korešpondencie.

Autorovi diela o svákovi Raganovi došli ďaľšie listy, ktoré je hodno i na tomto mieste za­zna­me­nať. Tak píše istý cirkevný evanj. činiteľ, redaktor niekoľko evanj. ča­so­pi­sov, listom z 24. marca 1931 medzi iným toto:

"… Pomaly treba nám pri­stú­piť k zo­sta­ve­niu –ského ka­len­dára na rok 1932. Veľmi by ma tešilo, keby ste mi ráčili pri­sľú­biť svoju spo­lu­prácu. Po­tre­bo­val by som menovite Vaše ct. po­vo­le­nie, aby som mohol odtlačiť, ako sváko vy­pla­tili ko­mu­nis­tov. Pri­ro­dzene, že prijmem milerád aj článok iného obsahu. Vítané mi budú obrázky, fo­to­gra­fie. Naj­rad­šej však strvám v danom prípade pri sváčkovi. Poučený skú­se­nos­ťami z min. roku vopred po­zna­me­ná­vam, že si po­ne­chá­vam právo niektoré rukopisy re­zer­vo­vať do roku 1933. Práce bude náš spolok ho­no­ro­vať.

Oča­ká­va­júc Vašu ct. odpoveď, značím sa v plnej úcte…"

To sa vie, že pánu re­dak­to­rovi udelené bolo zvolenie, aby si zo Sváč­ko­vých príbehov vybral, ktorý sa mu páči.

Smutný, neveselý je list z 25. marca 1931 priateľa N. G. z Brezovej pod Bradlom, taktiež autorovi Sváka Ragana písaný. Stojí v ňom medzi iným:

"… Počul si zaiste o ničivých ná­sled­koch hos­po­dár­skej kríze, ktorá, bohužiaľ ani Brezovú našu neobišla. Pôsobí ona veru sties­nene aj na mňa, ktorý predsa dosť ľahko prenášam ni­čot­nosti vez­daj­šieho života, o ktorom by som ešte aj to povedal, že je večná škoda tráviť ho tu, na tomto hrbatom svete, keďže toľké tisíce kňazov vravia, že v zázemí a či kde po smrti, "je život bez smrti, radosť bez žalostí atď."

Fi­nančná situácia na Brezovej je tak ubiedená, že letora Bre­zo­va­nov, tak známa po celom svete, ba ešte aj za ním – už temer nadobro pominula. – Keď sa roz­prá­vaš s kožkárom, neni to reč, ale bolenie brucha. Každý má vetry, nikoho už nemôže nič tešiť, lebo každého čosi gniavi a nemôže sa tej príťaže zbaviť nejako. Skrátka, kšeft nejde a humor je v pudle, basta!

A musím Ti zves­to­vať smutnú novinu: Sváčko ležia ťažko chorý (vraj vážia 78 kilov), teda ťažšie, jako ich strynká, ktorú zcogali z postele Sváko slovami:

– Ná, stávaj stará, šak ty tak ťažko neležíš! Sluší sa totiž vedieť, že chudera strynká vážia aj s rubášom spolu 42 ki­lo­gra­mov.

Sváčko majú údajne akési "žranie" vnútri, že ich to tam žerie nejako moc ukrutne, chudáka. Niektorí susedia hovoria, že je to obyčajná žierka. Avšak dľa môjho náhľadu žierka to byť nemôže, lebo jako viem, žierka je náš obyčajný "nemec", a to by som ich bol videl ísť do "Pa­tá­ko­vého", na rolu, aby to potom nemuseli vyvážať. Oni sú totiž; veľký ra­ci­ona­lista, šetria aj na zápraže; keď netreba, veru šimla ne­zap­riahnu.

Avšak, žarty stranou! Svákovi musí ozaj chýbať čosi, keď mali už aj doktora. Čo sa už bo­že­večný na­na­lie­vali do nich vše­li­ja­kých zelín, ale furt a furt leze na nich, na chudáka ťažoba. Aj sa už úbožiak kedy-tedy požalujú Pánu Bohu, že "nebodáj bude to asi odplata za hriechy, čo spáchali", ale šak my, Bre­zo­va­nia vieme, že oni každému člo­ve­kovi len dobre chceli.

Vy­sky­tujú sa u nás hlasy susediek a susedov, že vo svákovi je nebodaj už to zlé, že ten „bo­že­večný odpust hriechy“, rohatý sa už na starost z nich od­sta­húva."

Svá­kovi ale neni do žartu. Len keď už nemajú pokoja pre kšefty, nuž vystroja svoju starú (rozumej, strynkú, ktorá chudera po pre­stá­tej chorobe sú zo­slab­nutá, uschnutá, že ledva spravia malinký krok) v tom najh­nus­nej­šom čase, tak raz keď tak padal sneh, že nebolo vidieť ani na krok vo dne, museli chu­diatko strynká ísť až do dolného konca, čo im vzalo celú hodinu času v tej slote a opýtať sa Izidora, či by im dal futro za cenu ujednanú pred pol rokom. Strynká do­hro­mady "ne­vy­rí­deli" ničoho, ale sváko mali splnené svoje zámery, aby si totiž mohli zas na niekom trocha previesť.

Keď prišiel k nim veriteľ pre peniaze, umierali. Jako náhle tento vytiahol päty, hneď poslali strynkú pýtať svoje k ich dlžníkom. Po­zdej­šie prišiel ich nav­ští­viť istý známy a hovorí: "no, starý, prišiel som ta opáčit.“ A sváko na to:

– Šak, keby ta to len findu bolo koš­to­valo, nebol bys dokapál. Ná, ked si tu, tak si už sadni , máš to‚ za jedny peniaze!

Nuž neviem, neviem, či bude ešte čo zo sváka.

Sr­dečne Ťa po­zdra­vu­jem a som Tvoj oddaný...


Príhody strynkej Osuských.

I.

Písali mi strynká, abych ich vo svojej knihe o svákovi Raganovi ne­spo­mí­nal.

No, veď ja ich ani nebudem po zlom spomínať. Keď už sa ich meno v tomto diele zjavilo, nemožno ho pominúť bez poznámky. Sú oni predsa tuším akousi prí­buz­nou sváčka Ragana a či ich strynkej. Ná a jako by to len bo­že­večný bolo, keby sme mali strynkú obísť a ne­zaz­na­číť na večnú pamiatku ich príhody, ktoré sa im chuderke naskytli menovite po prevrate, keď sa trocha, viacej po svete zatúlali, ako pred tým!?

Ná, však aj mali príčinu chodiť svetom. Ich syn Sčeván re­pre­zen­tuje nám našu Re­pub­liku až hen, kdesi vo Fran­cúz­skej, ký div teda, že dobrý osud strynkú, jakožto jeho vlastnú matku, aj do Paríža zaviedol. Do Prahy? Ej, tam sú strynká veru doma, vyznajú sa v Prahe lepšie, jako v Bra­ti­slave, ba čo píšem, lepšie aj jako v Baranci.

Jako vyzerajú strynká Osuských?

Jako pravá, ne­fal­šo­vaná Bre­zo­vanka. Rozšafná gazdiná, dobrá ob­chod­níčka so záh­rad­níc­kym tovarom, zbožná evan­je­lická kres­ťanka a to sa vie, dobrá Slovenka od koreňa, ne­kom­pro­misná re­pub­li­kánka, slovom – pravý typ ženy, Bre­zo­vanky. A taká žena, môže rodiť zas len takých synov, akým je i dr. Štefan Osuský, spl­no­moc­nený minister a vyslanec čes­ko­slo­ven­ský v Paríži, spo­lu­pra­cov­ník na prvých oslo­bo­den­ských dielach Čes­ko­slo­ven­ského štátu v Amerike a potom vo Francii, Švaj­čiar­sku a kde počas vojny potreba pri­ka­zo­vala. Tento Štefan, po bre­zov­sky Sčeván, je synom našej strynkej a tuším, prí­buz­ným sváka Ragana. Neviem presne, či po rodine ich manželky, alebo svojej, čo na veci nemení? Bre­zo­vanmi sú všetci. Tiež neviem, či a jako dlho klepali strynká nad ich Sčevánom opálku, keď sa narodil. Isté je, že ho pod ňu strčili, ako každé bre­zov­ské no­vo­ro­de­niatko, aby sa vraj "malo k svetu".

Strynká sú vdovou, sami gazdujú i za­kšef­tá­ria si vše, bárs by toho už ne­pot­re­bo­vali. Ale tak velí bre­zov­ská krv. Keď nie kožou, tak iným.

Rozumie sa, že ani strynká Osuských ne­ne­chajú si doma jazyk, keď dakam cestujú. Zoberú si ho sebou a on im veru dobré služby pre­uka­zuje. Prosím vás, to je jedinou ich zbraňou a zle by bolo so ženským národom bre­zov­ským, keby mu táto účinlivá zbraň zlyhala! Myslím, že ku tomu nikdy nedôjde.

Hotúvali sa raz strynká za synom do Prahy. Bol tam vtedy za dlhšie v mi­nis­ter­stve za­hra­ni­čia, pozýval ich, aby sa prišli podívať do Prahy, keď je on tam. Ale veru strynkej bolo dô­le­ži­tej­ším porobiť si prv všetky súrne práce doma, okolo gaz­dov­stva a len potom po­mýš­ľali na cestu. Najprv si teda vykopali bobále, nag­nia­vili kapusty do suda (on im ju gniavel Sčeván, syn Sanka Čierneho, ale však si nohy umyl v teplej vode, lež vliezol do suda!) Zatým si ošúpali kukuricu, navarili lekváru a – že som vás ne­uša­no­val – vyviezli si hnoj (t. j. vyviezol ho pacholek, ale pod prísnym dozorom stryn­kej) na role. Dali si pod­dup­lo­vať čižmy, lebo poznajú dobre pražské chodníky, vedia, že na ne treba pevnej podešve. Napiekli pa­gá­či­kov, nuž to sa vie, že nejaké to kuriatko na cestu upečené tiež z nošky ne­chy­belo a čakali.

Čakali strynká, až im Sčeván – jako bol, sľúbil – pošle teda "karetku na mašinu". A poslal. A strynká sa vy­stro­jili s noškou, v kroji svia­toč­nom do Prahy. Sčeván im poslal le­gi­ti­má­ciu, s ktorou mohli cestovať v II. triede rých­li­ko­vej. To sa vie, že strynká nešli v "kom­bi­no­va­nej II. s I." to je v triede tretej, lež pekne v druhej. Nošku mali kopcom nabalenú vše­li­ja­kých dobrých vecí. Však sa aj ich Sčevánko na ne tešil. Nijaké veľ­ko­mest­ské lahôdky a dobroty ne­na­hra­dia kus doma pečeného, hoci aj čierneho chlebíka; pagáčík domáci veru vyváži kus pánskej torty a osúch pred­chle­bový, vyrovná sa veru ka­de­ja­kým krem­ro­lám a iným maškrtám. Každému nám naj­lep­šie chutí kúsok aké­ho­koľ­vek i se­be­chud­ší­eho jedla, zho­to­ve­ného rukou mi­lo­va­nej matky. A Bre­zo­vanky veru vedia variť a piecť, rozumia sa ku­chár­skemu umeniu. Však, ak by tomu opačne bolo, to je, keď by sa Bre­zo­vanky ne­ro­zu­meli kuchyni, nebolo by sa ich toľké množstvo po­vy­dá­valo za farárov, ako sa ich vskutku aj vydalo.

Na ceste do Prahy v Kútoch strynká pre­stu­pujú do II. triedy praž­ského rýchliku. Idú strynká do kupé a tehnia chudera na chrbte nošisko, jak keď by išli na svadbu. V tom istom oddelení sedel ale jakýsi, moc ele­gantný pán, panák. – Nepáčilo sa mu, že má dostať za spo­lu­ces­to­va­teľa: "takú babu" jakúsi. Začal ohŕňať nos, prskať na pravo, na ľavo a robiť ne­miestne poznámky:

– Čo tu chce taká baba, de­di­nárka, tetka sprostá, sed­liačka? Tá patrí predsa do tretej triedy. Zaiste zo svojej hlúposti vliezla do druhej triedy; kam nepatrí! – uvažoval panák ten. Čo je to za úžasná ne­vší­ma­vosť že­lez­nič­nej správy, naj­nov­šie ob­chod­ného vraj podniku, že nedbá, aby ces­tu­júci II. triedy neboli ob­ťa­žo­vaní sed­liakmi… Kto to jakživ videl?! Tak a podobne mrmlal ten pánsky pán.

Strynká sa nedali vyrušiť z ich prí­slo­več­ného kľudu, za ktorým sa ale skrývala búrka, alebo len sladká pomsta za ne­spô­soby tohoto in­te­li­genta! Čakali len príhodný okamžik, aby panáka skrotili. Však oni mu ukážu, koľko je ich oplátky na rif!

Okamžik ten sa dostavil, akonáhle vstúpil do od­de­le­nia sprie­vod­čík. Strynká mu podali le­gi­ti­má­cíu s jaz­den­kou a to sa vie, aj kúsok po­riad­nej diš­kré­cie. Lebo veru strynká vedia dobre, jaký je "bussines" v ob­chod­ných pod­ni­koch. Poznajú móres.

Sprie­vod­čík sa strynkej hlboko poklonil a po­ďa­ko­val sa "mi­los­ti­vej panej." Kam "mi­los­tivá pani", tam "mi­los­tivá pani."

Pánko bol odrazu vo veľmi hlúpej situácii. Rýchle vstal a bežal sa spýtať kon­duk­tora, kto je tá dáma, ktorá s ním cestuje v jednom oddelení?

– Nuž, to je matka pána ministra Osuského – odpovie sprie­vod­čík.

Panák sťa zdre­ve­nel. Bol aj on tak trocha "od fochu," jakýsi vyšší úradník z mi­nis­ter­stva a pre­cho­vá­val teda opráv­nené obavy, že by si mohol pre­doš­lými, ne­jap­nými po­znám­kami veľmi poškodiť. Jakáž pomoc? Pánko sa ponáhľal "do pro­sí­kova." Podišiel ku strynkej a vraví:

– Mi­los­tivá pani, ráčte mi láskave prepáčiť, ja som to prv len tak, medzi zuby, ale nie na Vás. Bože uchovaj, ja bych si toho oproti Vám nikdy nebol dovolil. To viete, mi­los­tivá pani, človeku vše dačo z úst vykĺzne, aj mi­mo­voľne. Nuž od­pus­tite…

A teraz nadišla chvíľa pre strynkú. Spustia na hlavu panáka, tak po bre­zov­sky:

– Ná a čo vy chcete? Šak já som sa Vás na ništ nepýtala, ked som sem prišla! A ne­pot­re­bu­jem zas ništ! A já sa Vám naVaše mi­lost­pa­no­va­nie pre­py­tu­jem vy… Eh, skoro bych bola niečo povedala, len pre Vás, Vy oný čo ste! Ked som Vám bola baba, tetka pred tým, som Vám tetka aj fčil! A Vy trhan jakýsik! Já mám také právo íst na mašine jako aj Vy. Šak sedím na svojej… teda sedte si aj Vy na Vašjej! Čo myslíte, že hen tý čačky mačky Vás spravia pánom? Šak aj my si vieme na Brezovej takých flancôf kúpit, ale z takýchto šiat (a tu strynka ukazujú hrde na svoju bielučkú ka­sa­nicu) vyšiel moj syn a je mi­ni­strom. A Vy ste kdo? Vy, oný jeden, čo ste jakýsik!

Patričný pán dobrodej sa veru pred­sta­vil strynkej a len po veľkej námahe podarilo sa mu strynkú trocha udobriť. Ale v strynkej to veru ida cestou vrelo porád. Dali mu svoje nerovné veru ešte raz pocítiť, a síce už až v Prahe, ked vy­stu­po­vali z vozňa. Usi­lo­vali sa najprv vyložiť si z vozňa nošku a ten pán chcel im pomôcť. Ale veru strynká ho od­pra­vili zase po bre­zov­sky:

– Ná, dakujem, dakujem! Och, čo by ste sa s tým špineli! Je to také sed­liacke, nesem to pánu pre­zi­den­tovi.

Panák dostal teda poznovu po nose. Usiloval sa čím skôr zmiznúť strynkej z dohľadu a veru ani strynká si ho viacej ne­vší­mali. Ba čo viac, oni naň zabudli úplne a šli si svojou cestou. Tento raz na nich čakal už syn Sčeván, posadil si mamičku vedľa seba do au­to­mo­bila a pýšil sa nimi po Prahe. A strynká boli veru tiež blažená, súc pre­sved­čená, že to tak má byť, lebo oni vo svojom Sče­ván­kovi majú hodného syna a on v nich zas svoju dobrú zlatú mamičku.


II.

Strynká, keď prišli do Prahy, niekedy aj ne­avi­zo­vali svojmu synovi, že teda pri­kä­rujú. Však aj načo by? Oznámili mu svoj príjazd spra­vidla len vtedy, keď sa s ním aspoň za celý rok predtým nevideli. Azdaj sa oni v Prahe ne­vyz­najú? Veru dobre trafia kam­koľ­vek. Nuž šno­ro­vali to aj teraz rovno do Mi­nis­ter­stva za­hra­ni­čia tak, ako boli s noškou na chrbte. Keďže poznali dobre ešte aj dvere, kde sa ich Sčevánko zdržuje, na­tie­rali to rovno do nich, nikoho sa na nič ne­spy­tu­júc. Hej, v tom sa im postaví v cestu lokaj jakýsi a spustí na nich hlasom hromovým, úradným:

– Kam pak, kam pak matko s tou nůši…?

A strynká mu odseknú s ná­le­ži­tou po­ho­to­vos­ťou:

– Ná, do riti, do riti synku! Vidíš ho! Šak sa ty máš o čo druhé starat! Já trafím aj bez teba…

Ale šťastnou náhodou bol tam aj druhý lokaj, ktorý našu strynkú dobre poznal. Ihneď sa pri­tma­vil ku strynkej plný ochoty a po­zor­nosti:

– Ruce líbám, mi­los­tivá pani, ruce líbám ..!

I to jsou k nám hosti! Boožínku, to jsme vás, mi­los­tivá v mi­nis­ter­stvu již dlouho nevideli. Já a pán ministr jsme tuze po­strá­dali vaši vzácne pří­tom­nosti…

Strynká, ako starému známemu "po známosti" podali ruku, v ktorej mali pri­chys­tané "niečo". Dali to tomuto ich známemu a obrátiac sa ku tamtomu druhému, odsekli mu uš­ti­pačne:

– Vidíš, ty somár! Keby si ma bol aj ty tak privítal, bol bys dostal aj ty a fčil si môžeš utret hubu!

A spokojná, ako keď dobre splnili svoju po­vin­nosť, vstúpili do izby, kde našli svojho Sčevána.


III.

Do Prahy sa strynká obyčajne vybrali na niekoľko dní. A svojho pobytu tam využili ku svojmu po­vy­ra­ze­niu. Štefan sa už postaral, aby sa v Prahe mamička nenudili. Zaviedol ich do divadla, po­u­ka­zo­val kde aké zau­jí­ma­vosti pražské, napokon strynká si už aj sami obzerali Prahu, čo je v nej kde zau­jí­ma­vej­šieho, novšieho.

Raz sa strynká pre­chá­dzali po Vác­lav­skom námestí s pa­nič­kami Šte­fa­no­vých pria­te­ľov. Dámy boly roz­de­lené na dve skupiny a za nimi šli páni. Strynká boli v skupine prvej, to sa vie, že vždy v bre­zov­skom kroji, podľa predpisu a sta­ro­dáv­neho osved­če­ného zvyku ob­le­če­nom, leda spod kasanice visela im "slanina" na tri prsty, to je rubáč, ktorého dolný kraj pre­sa­ho­val kasanicu šírkou dobrých päť cen­ti­met­rov.

Jedna ochotná dáma veľmi de­li­kátne odviedla strynkú pod najb­liž­šiu bránu a neznajúc bre­zov­ského kroja, upo­zor­nila ich, že im visí spod­nička a teda tu možno napraviť vadu na úbore. Strynkej nebolo viacej treba. Pustili sa do ne­ho­ráz­neho smiechu a vravia ku ochotnej dáme:

– Och, ništ, celkom ništ. Ďakujem vám, panička, ale to tak mosí byt! Keby mi neviselo, povedali by Pražáci, že asnaj nemám rubáča, alebo, že som ne­daj­bože skúpá.


  
   IV.
  

  
   Raz ich Štefan pozval do Paríža. Čože je Brezovanke cesta do Paríža? Nič! Ani do Ameriky! Strynká si napiekli pagáčkov pre syna, pre nevestu tiež. Upiekli hus, aj do fľašky vzali si "niečoho" na pretretie zraku a vydali sa ve meno božie na cestu. Ako áno, ako nie, Štefan nevedel, kedy mu prídu mamička do Paríža, alebo ho dačo úradného zašlo a preto strynkú nečakal na stanici v Paríži. Ich to hodne mrzelo, ale podľa adresy ho našli. Nepovedali mu ničoho, ale za túto – bárs ním iste schválne nezavinenú – nepozornosť sľúbili mu
  

  
  

  
  

  
  

 




    Vážení čtenáři, právě jste dočetli ukázku z knihy  Sváko Ragan z Brezovej III..

    Pokud se Vám ukázka líbila, na našem webu si můžete zakoupit celou knihu.

